CELEX: 62020CN0009
Language: lv
Date: 2020-01-10 00:00:00
Title: Lieta C-9/20: Lūgums sniegt prejudiciālu nolēmumu, ko 2020. gada 10. janvārī iesniedza Finanzgericht Hamburg (Vācija) – Grundstücksgemeinschaft Kollaustraße 136/Finanzamt Hamburg-Oberalster

27.4.2020   
            
            
               LV
            
            
               Eiropas Savienības Oficiālais Vēstnesis
            
            
               C 137/31
            
         
      Lūgums sniegt prejudiciālu nolēmumu, ko 2020. gada 10. janvārī iesniedza Finanzgericht Hamburg (Vācija) – Grundstücksgemeinschaft Kollaustraße 136/Finanzamt Hamburg-Oberalster
      
      (Lieta C-9/20)
      (2020/C 137/43)
      Tiesvedības valoda – vācu
      
         Iesniedzējtiesa
      
      
         Finanzgericht Hamburg
      
      
         Pamatlietas puses
      
      
         Prasītāja: Grundstücksgemeinschaft Kollaustraße 136
      
      
         Atbildētāja: Finanzamt Hamburg-Oberalster
      
      
         Prejudiciālie jautājumi
      
      
                  1)
               
               
                  Vai Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu (1) 167. pantam ir pretrunā valsts tiesiskais regulējums, saskaņā ar kuru tiesības uz priekšnodokļa atskaitīšanu rodas jau darījuma veikšanas brīdī arī tad, ja nodoklis kļūst iekasējams no piegādātāja vai pakalpojumu sniedzēja saskaņā ar valsts tiesībām tikai atlīdzības saņemšanas brīdī un atlīdzība vēl nav tikusi samaksāta?
               
            
                  2)
               
               
                  Ja uz pirmo jautājumu tiek atbildēts noliedzoši: vai Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 167. pantam ir pretrunā valsts tiesiskais regulējums, saskaņā ar kuru tiesības uz priekšnodokļa atskaitīšanu nevar tikt izmantotas attiecībā uz taksācijas periodu, kurā atlīdzība ir tikusi samaksāta, ja nodoklis kļūst iekasējams no piegādātāja vai pakalpojumu sniedzēja tikai atlīdzības saņemšanas brīdī, pakalpojums ir ticis sniegts jau iepriekšējā taksācijas periodā un tiesības uz priekšnodokli par šo iepriekšējo taksācijas periodu saskaņā ar valsts tiesībām noilguma dēļ vairs nevar tikt izmantotas?
               
            
         (1)  OV 2006, L 347, 1. lpp.